lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv en lv nb lv lv es uk es en en lv lv lv lv pl lv lv lv lv lv de lv pl lv lv lv lv nl lv lv id lv lv lv lv lv de sl lt oc lv lv lv lv de lv es lv de lv es lv lv lv ceb lv nl lv lv de lv lv lv lv lv de lv lv lv de sk en sk hbs_lat lv lv sk hbs_lat uk en en lv id es es en lv lv
Izdots jauns Tutas un viņas draugu mūzikas albums bērniem
2021. gada 2. decembris 14:13
Apvienojot bērnu iemīļoto raidījumu "Tutas lietas", kas skatāms "LMT Viedtelevīzijā", "Ukulele" un detektīvseriāla "Emī un Rū" skanīgās dziesmas, producents "Ausma" izdevis mūzikas albumu "Kas pazudis? Kas uzradies?".
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Pagaidām neatklās "Dejo ar zvaigzni" balsojuma rezultātus
"Pa kluso" apprecējies narkobarons Priverts
Hokejists Rēdlihs kļuvis par daudzbērnu tēti
Vai Krievija šoreiz iztiks bez "Oskariem"?
68 gadu vecumā miris krievu dziedātājs Boriss Moisejevs
Jaunais albums saviem mazajiem un lielajiem klausītājiem visā Latvijā un pasaulē pieejams no 1. decembra.
Mūzikas albumā iekļautas 16 oriģināldziesmas, kuru autore ir Amsterdamā dzīvojošā, godalgotā latviešu komponiste un dziedātāja Laura Polence. Viņas albumi divkārt apbalvoti ar “Zelta mikrofonu” – 2020. gadā par labāko bērnu mūzikas albumu atzīts “Tutas dziesmas", bet 2021. gadā – albums "Nu-ku-smalki-šiki-drū”.
"Jaunais mūzikas albums iecerēts kā tilts starp pašiem mazākajiem un lielākiem bērniem. Ja mazajiem "Tutas lietu" un "Ukuleles" faniem esmu radījusi pēc iespējas vienkāršāku mūziku, tad "Emī un Rū" skatītājiem tā ir jau muzikāli sarežģītāka, ar dažādiem "āķīšiem". "Kas pazudis? Kas uzradies?" ļauj mazajiem ielūkoties lielāko pasaulē un otrādi, lai raisītu fantāziju un apgūtu ko jaunu. Dziesmiņas ietver gan ielas trokšņus, gan bērnu smieklus un citas skaņas, kas aicina līdzdarboties kā lielākos, tā mazākos," par savu jaunāko veikumu stāsta Polence.
Liene Sebre (Tuta) Foto: Ekrānuzņēmums
Visu trīs "Ausmas" producēto bērnu raidījumu varoņi vienā albumā satiekas pirmo reizi. Kopā ar brīnumainās Tutas, draugu Emī un Rū, kā arī Uku un Leles dziesmām mazie klausītāji aicināti gan svinēt svētkus un spēlēties, gan arī izzināt pasauli un mācīties. Ērtākai iemīļoto dziesmiņu līdzi dziedāšanai CD iekļauta arī grāmatiņa ar visu dziesmu vārdiem.
Marta Selecka un Liene Sebre Foto: Jānis Škapars/TVNET
Vārdus albuma skaņdarbiem radījuši latviešu dzejnieki Edvards Kuks un Kārlis Vērdiņš, kā arī prozaiķe Elizabete Lukšo-Ražinska un rakstniece un dzejniece Jana Egle. Mūziku ieskaņojusi starptautiska mūziķu komanda, kuras sastāvā ir gan pati komponiste Laura Polence, gan arī tādi Latvijā pazīstami mākslinieki kā Raimonds Petrauskis, Annija Putniņa, Staņislavs Judins un citi. Mūzikas albums ierakstīs Bruno Viricimo studijā Amsterdamā.
Jaunais mūzikas albums no šī gada 1. decembra pieejams gan mūzikas digitālās straumēšanas vietnēs, tai skaitā "Spotify", gan nopērkams – "Tutas lietu" interneta veikalā, kā arī bērnu preču un mūzikas ierakstu veikalos. Savukārt albumā iekļautās dziesmas "Sastrēgums" video no jaunākās, astotās raidījuma "Tutas lietas" sezonas tagad skatāms arī video koplietošanas vietnē "Youtube".
"Tutas lietas" koncertā Foto: publicitātes
Raksts tapis sadarbībā ar "LMT Viedtelevīziju".
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Vai Krievija šoreiz iztiks bez "Oskariem"?
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
FOTO Repa “sliktā zēna” Morgenshtern koncerts Andrejsalā
Foto "Arēnā Rīga" aizvadīts Stinga koncerts
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa